CELEX: 31987D0036
Language: el
Date: 1986-12-15 00:00:00
Title: 87/36/ΕΟΚ: Απόφαση της Επιτροπής της 15ης Δεκεμβρίου 1986 που αφορά την περιοχή «Pays de la Loire» και σχετική με το συμπλήρωμα του πολυετούς προγράμματος προσανατολισμού της υδατοκαλλιέργειας για την περίοδο 1984—1988 το οποίο υπεβλήθη από τη Γαλλία σύμφωνα με τον κανονισμό (ΕΟΚ) αριθ. 2908/83 (Το κείμενο στην γαλλική γλώσσα είναι το μόνο αυθεντικό)

Avis juridique important

|

31987D0036

87/36/ΕΟΚ: Απόφαση της Επιτροπής της 15ης Δεκεμβρίου 1986 που αφορά την περιοχή «Pays de la Loire» και σχετική με το συμπλήρωμα του πολυετούς προγράμματος προσανατολισμού της υδατοκαλλιέργειας για την περίοδο 1984—1988 το οποίο υπεβλήθη από τη Γαλλία σύμφωνα με τον κανονισμό (ΕΟΚ) αριθ. 2908/83 (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 017 της 20/01/1987 σ. 0023 - 0024

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Δεκεμβρίου 1986  που αφορά την περιοχή «Pays de la Loire» και σχετικό με το συμπλήρωμα του πολυετούς προγράμματος προσανατολισμού της υδατοκαλλιέργειας για την περίοδο 1984-1988 το οποίο υπεβλήθη από τη Γαλλία σύμφωνα με τον κανονισμό (ΕΟΚ) αριθ. 2908/83  (Το κείμενο στη γαλλική γλώσσα είναι το μόνο αυθεντικό)  (87/36/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2908/83 του Συμβουλίου της 4ης Οκτωβρίου 1983 (1) για μια κοινή δράση αναδιάρθρωσης, εκσυγχρονισμού και ανάπτυξης του τομέα της αλιείας και ανάπτυξης του τομέα της υδατοκαλλιέργειας, και ιδίως το άρθρο 5,  Εκτιμώντας:  ότι η Επιτροπή ενέκρινε στις 24 Απριλίου 1985 με την απόφασή της 85/282/ΕΟΚ (2) το πολυετές πρόγραμμα προσανατολισμού της υδατοκαλλιέργειας που της υπεβλήθη από τη γαλλική κυβέρνηση σύμφωνα με τον κανονισμό (ΕΟΚ) αριθ. 2908/83·  ότι η γαλλική κυβέρνηση υπέβαλε στις 24 Σεπτεμβρίου 1986 ένα συμπλήρωμα αυτού του προγράμματος, το οποίο στο εξής καλείται « το πρόγραμμα»·  ότι η περίοδος υλοποίησης του προγράμματος καλύπτει τουλάχιστον τη διάρκεια που προβλέπεται για την κοινή δράση, σύμφωνα με το άρθρο 3 παράγραφος 1 του κανονισμού (ΕΟΚ) αριθ. 2908/83·  ότι το πρόγραμμα συμπεριλαμβάνει τα στοιχεία που αναφέρονται στο άρθρο 4 του κανονισμού (ΕΟΚ) αριθ. 2908/83·  ότι το πρόγραμμα προβλέπει την ανανέωση του αλιευτικού στόλου μυδιών της περιοχής «Pays de la Loire»·  ότι λαμβανομένων υπόψη των δυνατοτήτων παραγωγής, των αναγκών όσον αφορά τα σχετικά προϊόντα καθώς και τον προσανατολισμό της κοινής αλιευτικής πολιτικής, το πρόγραμμα δύναται να αποτελέσει το πλαίσιο μέσα στο οποίο υποβάλλονται τα σχέδια που μπορούν να επωφεληθούν από τη χρηματοδοτική συμμετοχή της Κοινότητας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής των Διαρθρώσεων της Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το συμπλήρωμα του πολυετούς προγράμματος προσανατολισμού της υδατοκαλλιέργειας το οποίο υπεβλήθη από τη γαλλική κυβέρνηση στις 24 Σεπτεμβρίου 1986 και του οποίου τα κυριότερα στοιχεία περιλαμβάνονται στο παράρτημα Ι, με την επιφύλαξη των διατάξεων που περιλαμβάνονται στο παράρτημα ΙΙ.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 15 Δεκεμβρίου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 290 της 22. 10. 1983, σ. 1.  (2) ΕΕ αριθ. L 157 της 15. 6. 1985, σ. 14.  ΠΑΡΑΡΤΗΜΑ Ι  ΠΕΡΙΛΗΨΗ ΤΟΥ ΣΥΜΠΛΗΡΩΜΑΤΟΣ ΤΟΥ ΠΡΟΓΡΑΜΜΑΤΟΣ ΠΡΟΣΑΝΑΤΟΛΙΣΜΟΥ ΓΙΑ ΤΟΝ ΤΟΜΕΑ ΤΗΣ ΥΔΑΤΟΚΑΛΛΙΕΡΓΕΙΑΣ ΤΟ ΟΠΟΙΟ ΚΑΤΑΡΤΙΣΕ Η ΓΑΛΛΙΑ ΣΤΟ ΠΛΑΙΣΙΟ ΤΟΥ ΚΑΝΟΝΙΣΜΟΥ (ΕΟΚ) αριθ. 2908/83 ΤΟΥ ΣΥΜΒΟΥΛΙΟΥ  1. Στόχος  Ανανέωση και εκσυγχρονισμός του αλιευτικού στόλου μυδιών της περιοχής «Pays de la Loire».  2. Διάρκεια του προγράμματος  Το συμπλήρωμα καλύπτει μια περίοδο τριών ετών από την 1η Ιανουαρίου 1986 μέχρι τις 31 Δεκεμβρίου 1988.  3. Σχετικές περιοχές  Η περιοχή «Pays de la Loire» και ιδιαιτέρως τα διαμερίσματα του Ατλαντικού «Loire» και «Vendee».  4. Σκοπός της ανανέωσης  Η εφαρμογή νέων κριτηρίων θα επιτρέψει στους επαγγελματίες να έχουν στη διάθεσή τους αληθινές πλωτές εγκαταστάσεις για την αλιεία μυδιών, πράγμα το οποίο θα βελτιώσει τις συνθήκες εργασίας τους και την αποδοτικότητα των εκμεταλλεύσεών τους.  5. Προβλέψεις για ανανέωση  Προβλέπεται να κατασκευαστούν ετησίως περίπου 8 νέες μονάδες για μύδια, κατά την διάρκεια του προγράμματος.  6. Ποσό της επένδυσης  Το μοναδιαίο κόστος ανέρχεται σε 800 000 γαλλικά φράγκα έως 1 000 000 γαλλικά φράγκα, δηλαδή ένα σύνολο ύψους 6 400 000 γαλλικών φράγκων έως 8 000 000 γαλλικών φράγκων.  ΠΑΡΑΡΤΗΜΑ ΙΙ  ΤΕΛΙΚΑ ΣΥΜΠΕΡΑΣΜΑΤΑ  Η Επιτροπή θεωρεί ότι το παρόν συμπλήρωμα εντάσσεται στο σύνολό του στο πρόγραμμα το οποίο εγκρίθηκε με την απόφασή της αριθ. 85/282/ΕΟΚ της 24ης Απριλίου 1985. Συνεπώς τα τελικά συμπεράσματα που περιλαμβάνονται στο παράρτημα ΙΙ της εν λόγω απόφασης της 24ης Απριλίου 1985 εφαρμόζονται στο παρόν συμπλήρωμα.